IKBKAP
IKBKAP (inhibitor pojačivača gena kappa lahkog polipeptida u B-ćelijama, protein povezan s kompleksom kinaza) je ljudski gen koji kodira protein IKAP, sveprisutno eksprimiran na razinama razinama u svim tipovima tkiva, uključujući moždane ćelije. Smatra se da IKAP protein sudjeluje kao podjedinica u sastavu šest proteina navodnog ljudskog kompleksa holo-elongatora, što omogućava produženje transkripcije pomoću RNK- polimeraze II. Daljnji dokazi ukazuju na to da je protein IKAP kritičan u razvoju neurona i upućuje na to da je smanjena ekspresija IKAP-a u određenim tipovima ćelija molekulska osnova za teški poremećaj neurorazvoja kod porodične disautonomije. Ostali putevi koji su povezani s funkcijom proteina IKAP u različitim organizmima uključuju modifikaciju tRNK, pokretljivost čelija, i citosolnu signalizaciju stresa. Homolozi gena IKBKAP identificirani su u više drugih eukariotskih modelnih organizama. Značajni homolozi uključuju Elp1 u kvasaca, mišji Ikbkap, i D-elp1 kod vinskih mušica. Homolog vinske mušice (D-elp1) ima aktivnost RNK-ovisne RNK-polimeraze i uključen je u interferenciju RNK, Gen IKBKAP nalazi se na dugom (q) kraku hromosoma 9, na poziciji 31, od baznog para 108.709.355 do para 108.775.950.